text: Hævede 54.000 på stjålet dankort
  20 februar 2013 kl. 09.56
  Politiet leder efter en mand, der har misbrugt et stjålet dankort for 54.000.
  En 33-årig kvinde fra Fredericia har fået stjålet sit Visa-Dankort. Det er efterfølgende blevet lænset for over 54.000 kroner i Kolding, skriver netavisen dagens.dk.
  Tyven har købt varer i El-Giganten, Bilka og Fona. 
  Derudover har tyven hævet penge på kortet i en hæveautomat.
  I alt er kortet blevet misbrugt for 54.900 kroner.
  